CELEX: 31981D0897
Language: el
Date: 1981-10-26 00:00:00
Title: 81/897/EOK: Απόφαση τής Επιτροπής τής 26ης Οκτωβρίου 1981 περί δευτέρας τροποποιήσεως τής αποφάσεως 76/653/EOK περί παροχής αδείας στό Βασίλειο τής Δανίας καί στή Γαλλική Δημοκρατία νά πιστοποιούν τούς σπόρους πρός σπορά ορισμένων ειδών σιτηρών μέ ειδικές προϋποθέσεις (Τα κείμενα στην γαλλική και δανική γλώσσα είναι τα μόνα αυθεντικά)

Avis juridique important

|

31981D0897

81/897/EOK: Απόφαση τής Επιτροπής τής 26ης Οκτωβρίου 1981 περί δευτέρας τροποποιήσεως τής αποφάσεως 76/653/EOK περί παροχής αδείας στό Βασίλειο τής Δανίας καί στή Γαλλική Δημοκρατία νά πιστοποιούν τούς σπόρους πρός σπορά ορισμένων ειδών σιτηρών μέ ειδικές προϋποθέσεις (Τα κείμενα στην γαλλική και δανική γλώσσα είναι τα μόνα αυθεντικά)  

Επίσημη Εφημερίδα αριθ. L 327 της 14/11/1981 σ. 0034 - 0034

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Οκτωβρίου 1981  περί δευτέρας τροποποιήσεως της αποφάσεως 76/653/ΕΟΚ περί παροχής αδείας στο Βασίλειο της Δανίας και στη Γαλλική Δημοκρατία να πιστοποιούν τους σπόρους προς σπορά ορισμένων ειδικών σιτηρών με ειδικές προϋποθέσεις  (Τα κείμενα στη γαλλική και δανική γλώσσα είναι τα μόνα αυθεντικά)  (81/897/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά σιτηρών (1), όπως τροποποιήθηκε τελευταία από την οδηγία 81/561/ΕΟΚ (2), και ιδίως το άρθρο 2 παράγραφος 2 υπό δ,  τις αιτήσεις που υποβλήθηκαν από το Βασίλειο της Δανίας και τη Γαλλική Δημοκρατία,  Εκτιμώντας:  ότι, κατά γενικό κανόνα, όλες οι παραγωγικές καλλιέργειες σπόρων προς σπορά σιτηρών πρέπει να αποτελέσουν αντικείμενο επισήμων επιθεωρήσεων επί τόπου·  ότι η ως άνω οδηγία επιτρέπει εν τούτοις να εξαιρεθεί από την υποχρέωση αυτή, υπό ορισμένες προϋποθέσεις, η παραγωγή των σπόρων προς σπορά των κατηγοριών «πιστοποιημένοι σπόροι προς σπορά πρώτης αναπαραγωγής» και «πιστοποιημένοι σπόροι προς σπορά δεύτερης αναπαραγωγής»·  ότι, με την απόφαση 76/653/ΕΟΚ (3), όπως τροποποιήθηκε από την απόφαση 80/302/ΕΟΚ (4), η Επιτροπή παρείχε την άδεια στο Βασίλειο της Δανίας και στη Γαλλική Δημοκρατία, μέχρι τις 31 Δεκεμβρίου 1980, να πιστοποιήσουν τους σπόρους προς σπορά ορισμένων ειδών σιτηρών με ειδικές προϋποθέσεις·  ότι η οδηγία 81/561/ΕΟΚ προβλέπει συμπληρωματική προθεσμία για να δοθεί η ευκαιρία αποκτήσεως της αναγκαίας πείρας με σκοπό μια γενικότερη και αποτελεσματικότερη λύση·  ότι διαπιστώθηκε ότι το Βασίλειο της Δανίας και η Γαλλική Δημοκρατία μπορούν να συνεχίσουν να πληρούν τις προϋποθέσεις αυτές·  ότι, ως εκ τούτου, ενδείκνυται να γίνει δεκτή η αίτηση που υποβλήθηκε από τις δύο αυτές χώρες·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο άρθρο 1 της αποφάσεως 76/653/ΕΟΚ, η ημερομηνία «31 Δεκεμβρίου 1980» αντικαθίσταται από την ημερομηνία «31 Δεκεμβρίου 1982».  Άρθρο 2  Η παρούσα απόφαση απευθύνεται στο Βασίλειο της Δανίας και στη Γαλλική Δημοκρατία.  Έγινε στις Βρυξέλλες, στις 26 Οκτωβρίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. 125 της 11. 7. 1966, σ. 2309/66.  (2) ΕΕ αριθ. L 203 της 23. 7. 1981, σ. 52.  (3) ΕΕ αριθ. L 229 της 20. 8. 1976, σ. 32.  (4) ΕΕ αριθ. L 68 της 14. 3. 1980, σ. 31.